**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 14.03.2025, ora 08.00 – 15.03.2025, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 15.03.2025, ora 07.00**

**RÂURI**

Debitele au fost în creștere ca urmare a efectului combinat al precipitațiilor căzute în interval, cedării apei din stratul de zăpadă din zonele montane înalte și propagării pe râurile din bazinele hidrografice: Vişeu, Iza, Tur, Someş, Crişuri, Bega Veche, Bega, Timiş, Bârzava, Moravița, Caraş, Nera, Cerna, Bistrița, bazinele mijlocii şi inferioare ale Mureşului, Târnavelor, Moldovei, Buzăului, pe cursul superior al Oltului (aval Micfalău) şi doar prin propagare pe cursul superior al Prutului.

Pe celelalte râuri, debitele au fost relativ staționare, exceptând râurile din bazinele hidrografice: Suceava, Trotuş, Putna, Rm. Sărat, pe cursul Siretului, pe râurile din bazinele superioare ale Jiului, Argeşului, Ialomiței, Moldovei, Buzăului, pe cursul superior al Oltului (amonte Micfalău) şi pe cursul mijlociu al acestuia, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-70%, mai mari (în jurul şi peste mediile lunare) pe râurile din bazinele: Vişeu, Iza, Tur, Someşul Mare şi în bazinul superior al Mureşului şi mai mici (sub 30% din mediile lunare) pe râurile din bazinele hidrografice: Crasna, Barcău, Crişul Negru, Crișul Alb, Bega Veche, Timiș, Bârzava, Moravița, Caraș, Nera, Cerna, Vedea, Buzău, Bârlad, Suceava, Jijia, bazinul mijlociu și inferior al Mureșului, pe afluenții Trotușului, Jiului, Argeșului și pe unii afluenți ai Oltului.

Este în vigoare **ATENȚIONAREA HIDROLOGICĂ** Nr. 5 din 14.03.2025.

Debitele vor fi în creștere ca urmare a efectului combinat al precipitațiilor în curs, celor prognozate, cedării apei din stratul de zăpadă din zonele montane înalte și propagării, pe râurile din bazinele hidrografice: Vişeu, Iza, Tur, Someş, Crişuri, Bega Veche, Bega, Timiş, Bârzava, Moravița, Caraş, Nera, Cerna, bazinele mijlocii şi inferioare ale Mureşului, Bistriței, pe cursul inferior al Bistriței şi doar prin propagare pe cursul superior al Prutului.

Pe celelalte râuri, debitele vor fi relativ staționare, exceptând râurile din bazinele hidrografice: Suceava, Moldova, Trotuş, Putna, Rm. Sărat, pe cursul Siretului, pe râurile din bazinele superioare ale Jiului, Argeşului, Ialomiței, Bistriței şi bazinul superior şi mijlociu al Buzăului, unde vor fi în scădere.

Sunt posibile scurgeri importante pe versanți, torenți şi pâraie, viituri rapide pe râurile mici, cu posibile efecte de inundații locale şi creșteri mai însemnate de niveluri și debite, cu posibile depăşiri ale **COTELOR DE ATENȚIE**, pe unele râuri din zonele de deal și de munte, mai ales pe cele din nordul țării, datorită precipitațiilor prognozate, cedării apei din stratul de zăpadă din zonele montane înalte și propagării.

Se menține în vigoare **ATENȚIONAREA HIDROLOGICĂ** Nr. 5 din 14.03.2025.

**ALIMENTĂRI CU APĂ**

***Administrația Bazinală de Apă Dobrogea-Litoral (județul Constanța):***

Din cauza scăderii în ultimele zile a nivelului, respectiv a debitului, fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025.

În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:

* în scop potabil: S.C. R.A.J.A. S.A. Constanța – Sursa de apă potabilă Cernavodă;
* transport: C.N. A.C.N. Agigea cu alimentare apă din Dunăre;
* industrie: S.C. Sârme și Cabluri S.A. Hârșova;
* piscicultură: SC Aquarom Elite Distribution Bucurețti–Amenajarea piscicolă Oltina și SC Danubiu Elite Buc. –Amenajarea piscicolă Dunăreni.

Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

***Administrația Bazinală de Apă Olt (județul Brasov):***

Se aplica Planul de restrictii si folosirea apei in perioade deficitare pentru: Compania Apa-sector SA Brasov (pr.Tarlung), SC Lehoczky SRL si SC Calaretul SRL (R.Olt).

***Administrația Bazinală de Apă Olt (județul Hunedoara):***

In data de 05.01.2025, s-a pus în functiune conducta de aductiune Buta-Baraj, fiind în probe tehnologice.

***Administrația Bazinală de Apă Prut-Bârlad (județul Vaslui):***

Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Puscasi.

**DUNĂRE**

Debitul la intrarea în țară (secțiunea Baziaș) în intervalul 14 – 15.03.2025 a fost în creştere, având valoarea de 3300 m3/s, sub media multianuală a lunii martie (6700 m3/s).

În aval de Porțile de Fier, debitele au fost în creștere pe sectorul Gruia – Calafat și în scădere pe sectorul Bechet – Tulcea.

Debitul la intrarea în țară (secțiunea Baziaș) va fi în creștere (3600 m3/s).

În aval de Porţile de Fier debitele vor fi în creștere pe sectorul Gruia – Bechet și în scădere pe sectorul Corabia - Tulcea.

**2.** **Situația meteorologică în intervalul 14.03.2025, ora 08.00 – 15.03.2025, ora 06.00**

**ÎN ŢARĂ**

Vremea s-a menținut deosebit de caldă pentru această perioadă, mai ales în sudul și estul teritoriului, unde au fost abateri pozitive față de mediile multianuale în general de 10...14 grade. Cerul a fost temporar noros. Mai ales seara și noaptea au fost averse în Maramureș, Crișana, local în Banat, Transilvania și Oltenia, care în nord-vest au fost asociate pe alocuri cu descărcări electrice. În Carpaților Orientali, la altitudini mai mari de 1900 m, trecător au fost și precipitații sub formă de lapoviță, iar în extremitatea de nord a acestora s-au acumulat cantități de apă de până la 23 l/mp. Vântul a suflat slab și moderat, temporar cu intensificări în regiunile vestice, nord-vestice, la munte, local în centru și izolat în nord-est, unde la rafală s-au atins viteze în general de 50...70 km/h, iar în zona montană înaltă, la peste 1800 m de 90...110 km/h. Este strat de zăpadă în cea mai mare parte a zonei montane, iar la ora 20 măsura -în platformele stațiilor meteorologice- până la 80 cm în Munții Bucegi. Temperaturile maxime au fost cuprinse între 14 grade la Gura Portiței și 24 de grade la Băilești, Bechet, Giurgiu și Călărași. La ora 6 se înregistrau 3 grade la Miercurea Ciuc și 20 de grade la Oravița. Dimineața și noaptea izolat a fost ceață în centrul țării. OBSERVAȚIE -de ieri dimineață de la ora 6 au fost în vigoare 4 atenționări cod galben pentru fenomene meteorologice periculoase imediate, emise după cum urmează: 3 de către SRPV Timișoara și 1 de către SRPV Sibiu.

**LA BUCUREŞTI**

Vremea a fost în continuare mult mai caldă decât în mod obișnuit pentru această perioadă (abateri pozitive de 12....13 grade). Cerul a fost variabil, iar vântul a suflat slab slab până la moderat. Temperatura maximă a fost de 22 de grade la Afumați și Băneasa și de 23 de grade la Filaret. La ora 6 se înregistrau 6 grade în Băneasa, 9 grade la Afumați și 10 grade la Filaret.

**3. Prognoza meteorologică în intervalul 15.03.2025, ora 08.00 – 16.03.2025, ora 08.00**

**ÎN ŢARĂ**

În extremitatea nordică și de nord-vest a țării vremea se va răci ușor, dar în rest va fi mult mai cald decât în mod normal pentru această dată (abateri termice pozitive de 15...18 grade față de mediile multianuale). Astfel, temperaturile maxime se vor încadra între 14 grade în nordul Crișanei și 31 de grade în sud-vestul Dobrogei, iar cele minime vor fi cuprinse, în general, între 4 și 14 grade. Cerul va fi variabil, cu înnorări temporar accentuate și perioade cu averse și descărcări electrice în Banat, Crișana, Maramureș, Transilvania, local în Oltenia și Moldova și izolat în Muntenia. Pe arii restrânse se vor acumula cantități de apă mai însemnate, ce vor putea depăși 20 l/mp. Izolat va cădea grindină. Vântul va avea intensificări la munte, în special la altitudini mari, cu rafale de peste 70...100.

**LA BUCUREŞTI**

Vremea va fi mult mai caldă decât în mod obișnuit la această dată (valori termice cu 15...16 grade peste mediile multianuale). Temperatura maximă va fi în jurul a 28 de grade, iar cea minimă de 10...12 grade. Cerul va fi temporar noros, însă probabilitatea de ploaie va fi redusă. Vântul va sufla slab și moderat.

1. ***CALITATEA APELOR***

Nu s-au înregistrat evenimente deosebite.

1. ***CALITATEA MEDIULUI***
2. **În domeniul aerului**

***Agenția pentru Protecția Mediului Timiș*** informează despre producerea, în data de 13.03.2025, ora 14.00, unei poluări accidentale a aerului prin spulberarea cenusii de la Depozitul de zgură şi cenuşă Utvin aparținând *Companiei Locale de Termoficare COLTERM SA Timişoara*din cauza intensificării vântului (viteza vântului 20 m/s la rafală; direcţia vântului dinspre depozitul de zgură şi cenuşă-compartimentul 2 spre Calea Şagului). Timpul de producere a fenomenului: 1 h și 30 min – spulberările au început la ora 14:00 şi au încetat la ora 15:30. S-a acţionat prin inundarea compartimentului cu apă din conducta de evacuare zgură şi cenuşă. S-a realizat umectarea digurilor cu ajutorul autotunului PSI. Vom reveni cu informații suplimentare.

***Agenţia Naţională pentru Protecţia Mediului*** informează că, din rezultatele analizelor efectuate în data de 13.03.2025, în cadrul Reţelei Naţionale de Monitorizare nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la staţia B-10 (mun. București).

1. **În domeniul solului și vegetației**

***Garda Forestieră Timișoara*** informează despre producerea, în data de 10.03.2025, ora 13.58, unui incendiu care a afectat cca 70.01 ha litieră pe raza OS Banatul Montan RA, localitatea Moldova Nouă, județul Caraș Severin. Incendiul a fost stins în data de 11.03.2025 prin intervenția a 3 silvicultori și a 7 pompieri. Nu se cunosc cauzele declanșatoare.

***Garda Forestieră Timișoara*** informează despre producerea, în data de 08.03.2025, ora 00.44, unui incendiu care a afectat cca 35 ha litieră pe raza OS Banatul Montan RA, localitatea Moldova Nouă, județul Caraș Severin. Incendiul a fost stins în data de 11.03.2025 prin intervenția a 2 silvicultori și a unui pompier. Nu se cunosc cauzele declanșatoare.

***Garda Forestieră Timișoara*** informează despre producerea, în data de 11.03.2025, ora 10.00, unui incendiu care a afectat cca 26,54 ha litieră pe raza OS Geoagiu, localitatea Bacaia, județul Hunedoara. Incendiul a fost stins în data de 11.03.2025, ora 10.30, prin intervenția a 12 silvicultori, a 22 de pompieri și a 4 cetățeni. Cauza declanșatoare: foc deschis pe teren învecinat.

***Garda Forestieră Timișoara*** informează despre producerea, în data de 08.03.2025, ora 13.00 și 09.03.2025, ora 16.00, unor incendii care au afectat cca 27.12 ha litieră pe raza OS Ilia, localitatea Branisca, județul Hunedoara. Incendiile au fost stinse în data de 11.03.2025, ora 18.00 și 11.03.2025, ora 18.46, prin intervenția a 3 silvicultori. Cauza declanșatoare: foc deschis pe teren învecinat.

***Garda Forestieră Timișoara*** informează despre producerea, în data de 11.03.2025, ora 11.00, unui incendiu care a afectat cca 19.18 ha litieră pe raza OS Brad, localitatea Baia de Cris, județul Hunedoara. Incendiul a fost stins în data de 11.03.2025, ora 22.00, prin intervenția a 22 silvicultori, 10 pompieri și a 10 cetățeni. Nu se cunosc cauzele declanșatoare.

***Garda Forestieră Timișoara*** informează despre producerea, în data de 04.03.2025, ora 14.30, unui incendiu care a afectat cca 160,32 ha litieră pe raza OS Ilia, localitatea Zam, județul Hunedoara. Incendiul a fost stins în data de 11.03.2025, ora 16.00, prin intervenția a 7 silvicultori, 28 de pompieri și a 10 cetățeni. Cauza declanșatoare: foc deschis pe teren învecinat.

***Garda Forestieră Timișoara*** informează despre producerea, în data de 09.03.2025, ora 14.00, unui incendiu care a afectat cca 33,25 ha litieră pe raza OS Ilia, localitatea Zam, județul Hunedoara. Incendiul a fost stins în data de 11.03.2025, ora 15.00, prin intervenția unui silvicultor, 3 pompieri și a 4 cetățeni. Cauza declanșatoare: foc deschis pe teren învecinat.

***Garda Forestieră Timișoara*** informează despre producerea, în data de 09.03.2025, ora 10.00, unui incendiu care a afectat cca 33,48 ha litieră pe raza OS Ilia, localitatea Burjuc, județul Hunedoara. Incendiul a fost stins în data de 11.03.2025, ora 15.00, prin intervenția a 2 silvicultori, 10 pompieri și a 8 cetățeni. Cauza declanșatoare: foc deschis pe teren învecinat.

***Garda Forestieră Timișoara*** informează despre producerea, în data de 09.03.2025, ora 14.00, unui incendiu care a afectat cca 48.07 ha litieră pe raza OS Ilia, localitatea Zam, județul Hunedoara. Incendiul a fost stins în data de 11.03.2025, ora 15.00, prin intervenția unui silvicultor, 3 pompieri și a 4 cetățeni. Cauza declanșatoare: foc deschis pe teren învecinat.

***Garda Forestieră Focșani*** informează despre producerea, în data de 13.03.2025, ora 23.05, unui incendiu care afectat 1,93 ha coronament padure, proprietate publica a statului, pe raza O.S. Tulcea, localitatea Tulcea, judetul Tulcea. Incendiul a fost stins in 14.03.2025, ora 01.50, prin intervenția a 5 silvicultori, 21 pompieri si a 4 cetateni. Nu se cunosc cauzele declansatoare.

**Administraţia Rezervaţiei Biosferei Delta Dunării** informează despre izbucnirea, în data de 14.03.2025, ora 10.00, unui incendiu de vegetație (stuf) în zona: între canal Perivolovca-lac Harasimova, pe raza Districtului Ecologic Murighiol - Sfântu Gheorghe, județul Tulcea. Vom reveni cu inf suplim.

**Administraţia Rezervaţiei Biosferei Delta Dunării** informează despre izbucnirea, în data de 14.03.2025, ora 12.00, unui incendiu de vegetație (stuf) în zona: U.A.T. Sfântu Gheorghe, malul stâng al brațului Sfântu Gheorghe, km 4, pe raza Districtului Ecologic Murighiol - Sfântu Gheorghe, județul Tulcea. Vom reveni cu inf suplim.

**Administraţia Rezervaţiei Biosferei Delta Dunării** informează ca incendiul de vegetație (stuf) în zona: canal Dunăvăț-canal Gâscova, pe raza Districtului Ecologic Murighiol-Sf. Gheorghe, județul Tulcea, izbucnit în data de 13.03.2025, ora 15:00, s-a stins de la sine in data de 14.03.2025, ora 03.00. A ars cca 200 ha vegetatie uscata. Nu se cunosc cauzele declansatoare. Nu s-au inregistrat mortalitati la speciile de pasari, mamifere si reptile.

**Administraţia Rezervaţiei Biosferei Delta Dunării** informează ca incendiul de vegetație (stuf) în zona: mal lac Zmeica, pe raza Districtului Ecologic Razim-Sinoe, județul Tulcea izbucnit în data de 13.03.2025, ora 16:15, s-a stins de la sine in data de 14.03.2025, ora 09.00. A ars cca 6 ha vegetatie uscata. Nu se cunosc cauzele declansatoare. Nu s-au inregistrat mortalitati la speciile de pasari, mamifere si reptile.

**Administraţia Rezervaţiei Biosferei Delta Dunării** informează ca incendiul de vegetație (stuf) în zona: extravilanul localității Murighiol, pe raza Districtului Ecologic Murighiol- Sf. Gheorghe, județul Tulcea, izbucnit în data de 13.03.2025, ora 20.00, a fost stins in aceeasi zi, la ora 22.00, prin interventia a 2 reprezentanti ARBDD si ai SVSU Murighiol. A ars cca 2 ha vegetatie uscata. Nu se cunosc cauzele declansatoare. Nu s-au inregistrat mortalitati la speciile de pasari, mamifere si reptile.

**Administraţia Rezervaţiei Biosferei Delta Dunării** informează ca incendiul de vegetație (stuf) în zona: lac Puiu ,lac Puileț, canal Litcov, UAT Sulina, județul Tulcea izbucnit în data de 13.03.2025, s-a stins de la sine in data de 14.03.2025, ora 09.00. A ars cca 100 ha vegetatie uscata. Nu se cunosc cauzele declansatoare. Nu s-au inregistrat mortalitati la speciile de pasari, mamifere si reptile.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE ȘI DIGITALIZARE**